recursal/SuperWikiNEXT-32B huggingface dataset:
বি-কোষ ও টি-কোষের মাধ্যমে প্রথম পর্যায়ের অনাক্রম্য প্রতিক্রিয়ার চিত্র
**অনাক্রম্য প্রতিক্রিয়া** বলতে অনাক্রম্য প্রত্যুৎপাদকের (অ্যান্টিজেন) উদ্দীপনার ফলে দেহের অনাক্রম্যতন্ত্র কর্তৃক সৃষ্ট প্রতিক্রিয়াকে বোঝায়। যদি প্রত্যুৎপাদকটি রোগসৃষ্টিকারী জীবাণু যেমন ব্যাকটেরিয়া বা ভাইরাস হয়, তাহলে অনাক্রম্য প্রতিক্রিয়াটি ঐগুলি থেকে দেহকে প্রতিরক্ষা করে তথা অনাক্রম্যতা দান করে। আবার অনেক সময় দেহ নিজেই ভুলবশত দেহের নিজস্ব উপাদান (স্বতঃপ্রত্যুৎপাদক), বা বহিরাগত নির্দোষ উপাদান (অতিসংবেদনশীলতা) এবং সংযোজিত অঙ্গ প্রত্যাখানের ক্ষেত্রে স্বতঃঅনাক্রম্যতা নামক অবস্থার সৃষ্টি করতে পারে।

অনাক্রম্য প্রতিক্রিয়াতে মূল ভূমিকা পালনকারী কোষগুলি হল টি-কোষ ও বি-কোষ (এক ধরনের লসিকাকোষ) এবং বৃহৎ ভক্ষককোষ বা ম্যাক্রোফাজ (এক ধরনের শ্বেত রক্তকণিকা)। এই কোষগুলি লিম্ফোকাইন বা লসিকাপদার্থ নিঃসরণ করে যা অন্যান্য কোষের কর্মকাণ্ডকে প্রভাবিত করে। বি-কোষগুলি পরিপক্কতা লাভ করে অ্যান্টিবডি বা প্রতিরক্ষিকা (ইমিউনোগ্লোবিন) উৎপাদন করে যা প্রত্যুৎপাদকগুলির উপর ক্রিয়াশীল হয়। একই সময়ে বৃহৎ ভক্ষককোষগুলি প্রত্যুৎপাদকেগুলিকে বিশ্লেষণ করে অনাক্রম্যতাকারক একক তৈরি করে যেগুলি বি-লসিকাকোষগুলিকে বহুসংখ্যক প্রতিরক্ষিকা বা অ্যান্টিবডি-ক্ষরণকারী প্লাজমা কোষে রূপান্তরিত হতে উদ্দীপ্ত করে। এছাড়া এগুলি টি-কোষগুলিকে লসিকাপদার্থ নিঃসরণে উদ্দীপ্ত করে।

এছাড়া সম্পূরক ব্যবস্থা (কমপ্লিমেন্ট সিস্টেম) বলে রক্তরসস্থিত স্বাভাবিক কিছু প্রোটিনের দল আছে যেগুলি অনাক্রম্য প্রতিক্রিয়াটির শক্তিবৃদ্ধি করে। প্রত্যুৎপাদক-প্রতিবস্তু আন্তঃক্রিয়ার ফলাফলস্বরূপ এই সম্পূরক ব্যবস্থাটি সক্রিয় হয়।

যেকোনও প্রত্যুৎপাদকের সাথে প্রথমবারের মত সংস্পর্শে আসলে ব্যক্তির দেহ সংবেদনশীল হয়ে ওঠে এবং "প্রাথমিক পর্যায়ের অনাক্রম্য প্রতিক্রিয়া"র সৃষ্টি হয়। 
একই ব্যক্তি আবার ঐ একই প্রত্যুৎপাদকের সংস্পর্শে আসলে দেহে অনেক দ্রুত ও ব্যাপক প্রতিক্রিয়া ঘটে, যার নাম "দ্বিতীয় পর্যায়ের অনাক্রম্য প্রতিক্রিয়া"। একে অনেক সময় গুণবর্ধক প্রতিক্রিয়া (Booster response, *বুস্‌টার রিঅ্যাকশন*) অথবা বিস্মৃতিরোধক প্রতিক্রিয়া (Anamnestic reaction, *অ্যানামনেস্টিক রিঅ্যাকশন*) নামেও ডাকা হয়। রক্তে সঞ্চারমান রক্তরসীয় প্রতিরক্ষিকাগুলির (অ্যান্টিবডি) মাত্রা দেখে দ্বিতীয় পর্যায়ের অনাক্রম্য প্রতিক্রিয়া সম্পর্কে আঁচ করা যায়।
অনাক্রম্য প্রতিক্রিয়াটি রক্তরসীয় প্রতিবস্তু বা অ্যান্টিবডির প্রদানের মাধ্যমে সংবেদনশীল ব্যক্তির থেকে অসংবেদী ব্যক্তির দেহে স্থানান্তর করা সম্ভব। তবে এটি প্রদত্ত জীবাণু বা প্রত্যুৎপাদকের জন্য অত্যন্ত সুনির্দিষ্ট একটি প্রতিক্রিয়া এবং সাধারণত বহিরাগত প্রোটিন পদার্থের বিরুদ্ধে এটি ব্যবহার করা হয়।

তথ্যসূত্র
---------

1. ↑  King R. C. Stransfield W. D. (১৯৯৮)। *Dictionary of genetics*। New York, Oxford: Oxford University Press। আইএসবিএন 0-19-50944-1-7।
2. 1 2  Hadžiselimović R. Pojskić N. (২০০৫)। *Uvod u humanu imunogenetiku / Introduction to Human Immunogenetics*। Sarajevo: INGEB। আইএসবিএন 9958-9344-3-4।
3. ↑  Lawrence E. Ed. সম্পাদক (১৯৯৯)। *Henderson's Dictionary of Biological Terms*। London: Longman। আইএসবিএন 0-582-22708-9।

বহিঃসংযোগ
---------


উইকিমিডিয়া কমন্সে **অনাক্রম্য প্রতিক্রিয়া** সংক্রান্ত মিডিয়া রয়েছে।

* 
* 
* 

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
আর্থিক দমন (সরকারি দেনা অবসায়নের একটি পদ্ধতি) নিবন্ধের সাথে বিভ্রান্ত হবেন না।
**অর্থনৈতিক দমন** (Economic repression) বলতে কিছু নির্দিষ্ট অর্থনৈতিক কর্মকাণ্ড বা ঐসব কর্মকাণ্ডের সাথে জড়িত সামাজিক দলগুলির উপরে বাধানিষেধ প্রয়োগ করার বিভিন্ন কর্মকাণ্ডকে বোঝায়। এটির বিপরীত ধারণাটি হল অর্থনৈতিক উদারীকরণ (economic liberalization)। অর্থনীতিবিদেরা উন্নয়নশীল দেশগুলিতে অর্থনৈতিক দমনের ব্যাপকতার ব্যাপারে মন্তব্য করেছে।

অর্থনৈতিক দমনের মূল লক্ষ্য হল সুরক্ষাবাদ (protectionism)। জরিমানা এবং সুদের হার ও বিনিময় হারের উপরিসীমা স্থির করা অর্থনৈতিক দমনের কিছু উপায়।

ব্যক্তিদের বিরুদ্ধে গৃহীত অর্থনৈতিক দমনের একটি পরিচিত রূপ হল কালোতালিকাভুক্তকরণ (blacklisting)।

তথ্যসূত্র
---------

1. 1 2  Raghbendra Jha, "Macroeconomics for Developing Countries", p. 393
2. 1 2   Jagdish Bhagwati (1989) "Protectionism", আইএসবিএন ০-২৬২-৫২১৫০-৪
3. ↑  Anne Krueger (1978) "Foreign Trade Attempts & Economic Development: Liberalization Attempts and Consequences" আইএসবিএন ০-৮৮৪১০-৪৮৩-৪
4. ↑  "Encyclopedia of American Civil Liberties", ed. Paul Finkelman, vol. 1: A-F (2006) আইএসবিএন ০-৪১৫-৯৪৩৪২-৬, p. 150, article "Blacklisting" by Anthony Chase

টেমপ্লেট:Econ-stub
**অশোকতরু বন্দ্যোপাধ্যায়** (১৪ অক্টোবর ১৯৩০ - ১৩ ডিসেম্বর ১৯৯৩) একজন ভারতীয় বাঙালি রবীন্দ্রসংগীত শিল্পী। কলকাতার একটি ব্রাহ্ম পরিবারে তার জন্ম হয়। তার পিতার নাম শম্ভ‌ুনাথ বন্দ্যোপাধ্যায় এবং মাতা সুলেখা। তার পিতামাতা দুজনেই শান্তিনিকেতনে পড়াশোনা করেছিলেন।

অশোকতরু বন্দ্যোপাধ্যায়ের শাস্ত্রীয় সঙ্গীত শিক্ষা শুরু হয় রবীন্দ্রলাল রায়ের কাছে। ১৯৪৪ খ্রিষ্টাব্দ থেকে পাঁচবছর তিনি শান্তিনিকেতনের সঙ্গীত ভবনের ছাত্র ছিলেন। এই সময়ে তিনি শৈলজারঞ্জন মজুমদারের কাছে সঙ্গীত শিক্ষা করেছিলেন। তিনি গান ছাড়াও অভিনয় এবং রবীন্দ্র নৃত্যেও পারদর্শী ছিলেন। সুরেশচন্দ্র চক্রবর্তীর কাছেও তিনি শাস্ত্রীয় সঙ্গীত শিখেছিলেন। 

১৯৪৮ খ্রিষ্টাব্দ থেকে তিনি বেতারে গান গাইতে আরম্ভ করেন। ছয়ের দশকে তিনিই প্রথম রবীন্দ্রসংগীতের একক অনুষ্ঠান করেন। বিভিন্ন কোম্পানিতে তার তিনশোরও বেশি গান রেকর্ড করা আছে। 

সঙ্গীত শিক্ষক হিসাবেও তিনি বিখ্যাত ছিলেন। প্রখ্যাত রবীন্দ্র সঙ্গীত শিল্পী অর্ঘ্য সেন প্রথম দিকে অল্প কিছু দিন তার কাছে সঙ্গীত শেখেন। দক্ষিণী, গীতবিতান, জামশেদপুরের টেগোর সোসাইটি প্রভৃতি প্রতিষ্ঠানে শিক্ষকতা করেছেন। তিনি সাংস্কৃতিক সংস্থা শ্রুতি প্রতিষ্ঠা করেন । ব্রাহ্ম পরিবারের সন্তান হওয়ার জন্য তিনি ব্রহ্মসঙ্গীতেও পারদর্শী ছিলেন।

তথ্যসূত্র
---------

1. ↑  "In fond memory of a minstrel"। *www.telegraphindia.com* (ইংরেজি ভাষায়)। সংগ্রহের তারিখ ২০২৩-০৫-০৫।
2. 1 2 3 4  সংসদ বাঙালি চরিতাভিধান - দ্বিতীয় খন্ড - সাহিত্য সংসদ

| * দে
* স
রবীন্দ্রসংগীত শিল্পী ও বিশেষজ্ঞ |
| --- |
| স্রষ্টা ও প্রধান শিল্পী: **রবীন্দ্রনাথ ঠাকুর** |
| বিশেষজ্ঞ | 
* ইন্দিরা দেবী চৌধুরাণী
* দিনেন্দ্রনাথ ঠাকুর
* অনাদিকুমার দস্তিদার
* শৈলজারঞ্জন মুখোপাধ্যায়
* শান্তিদেব ঘোষ

 |
| কলকাতা-শান্তিনিকেতন ভিত্তিক শিল্পীবৃন্দ | 
* অমিয়া ঠাকুর
* অশোকতরু বন্দ্যোপাধ্যায়
* ইন্দ্রনীল সেন
* ইন্দ্রাণী সেন
* ঋতু গুহ
* কণিকা বন্দ্যোপাধ্যায়
* কবীর সুমন
* কৃষ্ণা চট্টোপাধ্যায়
* গীতা ঘটক
* চিন্ময় চট্টোপাধ্যায়
* দেবব্রত বিশ্বাস
* দ্বিজেন মুখোপাধ্যায়
* নীলিমা সেন
* পঙ্কজ কুমার মল্লিক
* পূর্বা দাম
* বনানী ঘোষ
* মালতী ঘোষাল
* রাজেশ্বরী দত্ত
* লোপামুদ্রা মিত্র
* শান্তিদেব ঘোষ
* শাহানা বাজপেয়ী
* শ্রাবণী সেন
* শ্রীকান্ত আচার্য
* সন্তোষ সেনগুপ্ত
* সাগর সেন
* সুচিত্রা মিত্র
* সুবিনয় রায়
* সুমিত্রা সেন
* স্বাগতালক্ষ্মী দাশগুপ্ত
* হেমন্ত মুখোপাধ্যায়

 |
| বলিউড শিল্পীবৃন্দ | 
* আশা ভোঁসলে
* কিশোর কুমার
* লতা মঙ্গেশকর
* কবিতা কৃষ্ণমূর্তি
* বাবুল সুপ্রিয়
* শান

 |
| বাংলাদেশী শিল্পীবৃন্দ | 
* অদিতি মহসিন
* আবদুল আহাদ
* কলিম শরাফী
* রেজওয়ানা চৌধুরী বন্যা
* শায়ান চৌধুরী অর্ণব
* মিফতাহ্ জামান

 |
**অনাহিতা উবেরই** (জন্ম ১৯৬৭) হলেন একজন ভারতীয় মঞ্চ অভিনেত্রী যিনি থিয়েটার সার্কিটে সক্রিয়ভাবে কাজ করছেন। থিয়েটার ছাড়াও তিনি বেশ কয়েকটি হিন্দি চলচ্চিত্রে অভিনয় করেছেন।

জীবনীক্রম
---------

অনাহিতা উবেরই ১৯৬৭ সালে ভারতের মুম্বইয়ে বিজয়া মেহতা এবং ফারুখ মেহতা দম্পতির ঘরে জন্মগ্রহণ করেছিলেন। তিনি ১২ বছর বয়সে তার মায়ের সঙ্গে কাজ শুরু করেছিলেন। তিনি মুম্বইয়ের ক্যাথেড্রাল এবং জন কনন স্কুল থেকে প্রাথমিক পড়াশোনা শেষ করে মুম্বাইয়ের সেন্ট জেভিয়ার্স কলেজে মনোবিজ্ঞান এবং সমাজবিজ্ঞান অধ্যয়ন করেছিলেন। পরবর্তীকালে, তিনি ভারতে ফিরে আসার আগে নিউইয়র্কের হারবার্ট বার্গোফ স্টুডিওতে প্রশিক্ষণ দিয়েছিলেন এবং ব্রডওয়েতে অভিনয় করেছিলেন।

২০০৩ সালে তিনি দর্শকপ্রিয় চলচ্চিত্র জিস্‌মে প্রিয়াঙ্কা কাপুরের চরিত্রেও অভিনয় করেছেন। এছাড়া তিনি বেশ কয়েকটি ইংরেজি নাটকেও আভিনয় করেছেন।

তথ্যসূত্র
---------

1. 1 2  Stephen David (৬ ডিসেম্বর ১৯৯৯)। "Future faces from the world of dance and theatre in India: Quiet Fire"। *India Today*। সংগ্রহের তারিখ ২০১৪-১০-২৭।
2. ↑  Powerhouse Performer. Verve. Meher Marfatya. 5 May 2009.
3. ↑  Anahita Uberoi at Rage Theaters  আর্কাইভইজে আর্কাইভকৃত ২৩ অক্টোবর ২০১৪ তারিখে. Rage Theaters. Retrieved 23 October 2014.
4. ↑  Anahita Uberoi infuses vitality into English theatre[*স্থায়ীভাবে অকার্যকর সংযোগ*]. India Today. Farah Baria, 24 August 1998.

বহিঃসংযোগ
---------

* ইন্টারনেট মুভি ডেটাবেজে অনাহিতা উবেরই (ইংরেজি)
**অশোকনগর** দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল৷ এটি মূলত দক্ষিণ চেন্নাইয়ের একটি লোকালয়৷ ১৯৬৪ খ্রিস্টাব্দে লোকালয়টি শহরাঞ্চলের অন্তর্ভুক্ত হয়৷ এর মধ্যবর্তী স্থানে রয়েছে একটি অশোক স্তম্ভ৷ খ্রিস্টীয় তৃতীয় শতাব্দীতে সাঁচিতে রাজা অশোক দ্বারা প্রতিষ্ঠিত চতুর্মুখ সিংহের সাথে এর মিল রয়েছে৷

লোকালয়ের উন্নয়নে তামিলনাড়ু গৃৃৃহ দপ্তর ১৯৭০ এর দশকে মধ্যবিত্তের জন্য অশোকনগর সহ পার্শ্ববর্তী কলাজ্ঞ করুণানিধি নগরের মোট সাত বর্গকিলোমিটার অঞ্চলজুড়ে বহু বহুতল নির্মাণ করেন৷ ১৯৭৪ খ্রিস্টাব্দে অশোকস্তম্ভের নিকট একটি শপিং কমপ্লেক্স নির্মিত হয়৷ ১৯৮০ এর দশকের মধ্যে ব্যাঙ্ক, ডাক অফিস উদয়ম থিয়েটার কমপ্লেক্স ও ইএসআইসি হাসপাতাল তৈরি হয়৷ আরো অর্থনৈতিক ও পরিকাঠামোগত সুযোগ সুবিধা বৃৃদ্ধির মাধ্যমে অশোকনগর ঘন বসতিপূর্ণ, যোগাযোগ মাধ্যমে উন্নত ও অর্থনৈতিকভাবে সফল লোকালয়ে পরিণত হয়৷

অবস্থান
-------

অশোকনগর, চেন্নাই
অশোক স্তম্ভ জংশন
অশোকনগরের পূর্ব দিকে রয়েছে মহাবিল্বম- ত্যাগরায়নগর, পশ্চিম দিকে রয়েছে কলাজ্ঞ করুণানিধি নগর, উত্তর দিকে রয়েছে বড়পালনি ও দক্ষিণ দিকে রয়েছে সঈদাপেট৷

পরিবহন
------

অশোকনগর থেকে অন্যান্য শহরের সাথে চেন্নাইয়ের কিছু আন্তঃনগর পরিবহন সংযোগ রয়েছে৷ সরকারি বাস ও অটো পরিষেবার মাধ্যমে শহরের বিভিন্ন অংশের সাথে অশোকনগর যুক্ত৷ লোকালয়ের গ্র্যান্ড সাদার্ন ট্রাঙ্ক রোড সন্নিকটে রয়েছে চেন্নাই মেট্রোর সবুজ লাইনের অশোকনগর মেট্রো স্টেশন৷ এটি এখনও অবধি চেন্নাই মেট্রোর সর্বোচ্চ স্টেশন৷

সংবাদপত্র
---------

* পিলার টাইমস
* আর্কট রোড টক

তথ্যসূত্র
---------

1. ↑  "Structure of Chennai" (পিডিএফ)। *Chapter 1*। CMDA। ২৬ আগস্ট ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৩।
2. ↑  Sekar, Sunitha (১৩ আগস্ট ২০১৪)। "Skywalks for three Chennai Metro stations"। *The Hindu*। Chennai। সংগ্রহের তারিখ ৪ অক্টোবর ২০১৪।
3. ↑  "Skywalk opened"। *Live Chennai* (English ভাষায়)। Chennai। ৫ সেপ্টেম্বর ২০১৫। সংগ্রহের তারিখ ৫ মে ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑
5. ↑
অশ্বিনী ছিলেন একজন ভারতীয় অভিনেত্রী যিনি প্রাথমিকভাবে তেলুগু এবং তামিল চলচ্চিত্রে অভিনয়ের মাধ্যমে সুপরিচিত ছিলেন। তিনি ১৪ জুলাই ১৯৬৭ সালে ভারতের অন্ধ্রপ্রদেশ রাজ্যের নেল্লোরে জন্মগ্রহন করেছিলেন। ১৯৭৯ থেকে ২০১২ এই দীর্ঘ সময়ের অবধিতে তিনি ১০০ -এর ও বেশি দক্ষিণ ভারতীয় ছবিতে অভিনয় করেছেন।

কর্মজীবন
--------

তেলুগু ছবি ভক্ত ধ্রুব মার্কন্ডেয় -তে শিশুশিল্পী হিসেবে অভিনয় করে তার তেলুগু চলচ্চিত্র জগতে আত্মপ্রকাশ ঘটে। ছবিটি ১৯৮২ সালে মুক্তি পায়। ১৯৮৩ সালে মুক্তিপ্রাপ্ত তামিল সিনেমা আনন্দ কুম্মি ও ১৯৮৫ সালে মুক্তিপ্রাপ্ত মালয়ালম সিনেমা বোয়িং বোয়িং -এ তিনি সেল্ভি ও ইন্দুর চরিত্রে অভিনয় করেন। ১৯৮৫ সালে তার অভিনয় জীবনের প্রথমদিকের মুক্তিপ্রাপ্ত ছবিগুলি হল, কান্নারাম পোথি পোথি, আনাদিগা আদাদি, ভালে থামমুডু ও করপুরা দীপম।

তিনি তেলুগু, তামিল, কন্নড় এবং মালায়লাম সহ ১১০ টিরও বেশি ছবিতে অভিনয় করেছেন। বহু জনপ্রিয় তেলুগু তারকার বিপরীতে তাকে অভিনয় করতে দেখা গেছে, যেমন, বালাকৃষ্ণ -এর সাথে ভালে থামমুডু সিনেমায়, ভেঙ্কটেশ -এর সাথে কলিযুগা পান্ডাভুলু সিনেমায় এবং রাজেন্দ্র প্রসাদের সাথে স্টেশন মাস্টার সিনেমাতে তিনি অভিনয় করেছেন। অভিনেতা মোহন বাবুর সাথেও তিনি কিছু সিনেমায় অভিনয় করেছেন। 

তার অভিনীত কিছু উল্লেখনীয় সিনেমা হল, নিরামুল্লা রভুকাল, ত্রিমুর্টুলু, ভানুমথি গারি মোগুডু, আমেরিকা আববায়ী, কলিযুগ পান্ডাভুলু, চুপলু কালিসিনা শুভভেলা, বিভা ভোজনম্বু, কোডুকু দিদ্দিনা কাপুরম, চ্যালেঞ্জ গোপালকৃষ্ণ ইত্যাদি।

মৃত্যু
------

তিনি ২৩ সেপ্টেম্বর ২০১২-এ চেন্নাইয়ের শ্রী রামচন্দ্র হাসপাতালে মারা যান। তার লিভার সংক্রান্ত অসুস্থতা ছিল বলে জানা গেছে।

আর. পার্থীপান অশ্বিনীর পরিবারকে তার মৃতদেহ একটি অ্যাম্বুলেন্সে করে অন্ধ্রে নিয়ে যেতে সাহায্য করেছিল। অশ্বিনীর ছেলে কার্তিকের লেখাপড়ার খরচও তিনি বহন করেন।

তথ্যসূত্র
---------

1. 1 2 3  Anupama Subramanian (২৫ সেপ্টেম্বর ২০১২)। "Actress Ashwini passes away"। *Deccan Chronicle*। ১৪ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "It was only Parthiban who cared for Ashwini's death"। *IndiaGlitz*। ২৪ সেপ্টেম্বর ২০১২। ২৬ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অনিল বিশ্বাস
**অনিল বিশ্বাস** (৭ জুলাই ১৯১৪ – ৩১ মে ২০০৩) ছিলেন একজন প্রখ্যাত ভারতীয় বাঙালি সুরকার ওসঙ্গীত পরিচালক। তিনি পাশ্চাত্য অর্কেস্ট্রাসঙ্গীত ও বাংলার লোকসঙ্গীতের সংযোগে ভারতীয় চলচ্চিত্রসঙ্গীতের বিশেষ উন্নতিসাধন করেছিলেন। বাদ্যবৃন্দ ও বৃন্দগানের ক্ষেত্রেও তার অবদান বেশ অবদান রয়েছে। চলচ্চিত্রের সঙ্গীতে তার নিরবচ্ছিন্ন অবদানের কারণে ভারতীয় চলচ্চিত্র মহলে তাকে ‘পিতামহ ভীষ্ম’ আখ্যা দেওয়া হয়।

জীবন
----

অনিল বিশ্বাসের জন্ম অধুনা বাংলাদেশের বরিশালে। কৈশোরে স্বাধীনতা আন্দোলনে যোগ দিয়েছিলেন তিনি। ১৯৩০ সালেসঙ্গীতের টানে চলে আসেন কলকাতায়। যুক্ত হন মেগাফোন কোম্পানির সঙ্গে। গান প্রতি ৫ টাকা পারিশ্রমিকে শুরু করেন গীতি রচনা ও সুরসংযোজনার কাজ। পাশাপাশি যোগ দেন রঙমহল থিয়েটারে। গান, অভিনয় ও অর্কেস্ট্রা পরিচালনার ভার সেখানে ন্যস্ত ছিল তার উপরেই। তিন বছর রঙমহলে চাকরি করার পর ১৯৩৪ সালে পাড়ি দেন বোম্বাই শহরে।

১৯৩৫ সালে ইস্টার্ন আর্টস-এর ব্যানারে ও তারসঙ্গীত পরিচালনায় মুক্তি পায় প্রথম ছবি *ধরম কী দেবী*। এরপর জাগিরদার, গ্রামোফোন সিঙ্গার ও মহাগীত-এর মতো হিট ছবিতেসঙ্গীত পরিচালনা করেন তিনি। তিনিই প্রথম ভারতীয়সঙ্গীত পরিচালক যিনি টুয়েলভ পিস অর্কেস্ট্রা ব্যবহার করেছিলেন। তারসঙ্গীত পরিচালনায় *আরাম*, *আরজু*, *অঙ্গুলিমাল*, *অনোখা প্যার*, *কিসমত*, *পহেলী নজর*, *তারানা*, *পরদেশী*, *ওয়ারিশ*, *হামদর্দ* প্রভৃতি ছবির গান আজও সমান জনপ্রিয়। এই ছবিগুলিতে তিনি সুরারোপ করেছিলেন ভারতীয় রাগের ভিত্তিতে। ১৯৪২ সালে নির্মিত *কিসমত* ছবিটি টানা তিনবছর সিনেমা হলে ছিল। বহু বছরে *শোলে* এই রেকর্ড ভাঙতে সক্ষম হয়।

১৯৬৩ সালে বোম্বাইয়ের পাট চুকিয়ে দিল্লি চলে যান অনিল বিশ্বাস। ১৯৭৫ খ্রিষ্টাব্দ অবধি আকাশবাণীর প্রধান প্রযোজকের পদে আবৃত থাকেন তিনি। লোকসঙ্গীতের প্রতি তার টান ছিল আমৃত্যু। ২০০৩ সালে মৃত্যুর কিছুকাল আগেও বরিশালে ছেলেবেলায় শোনা কিছু গান রেকর্ড করতে চেয়েছিলেন তিনি। গায়িকা মীনা কাপুর তার সহধর্মিনী।

অবদান
-----

ভারতীয় চলচ্চিত্র শিল্পে, বিশেষত চলচ্চিত্রসঙ্গীতের জগতে তার অবদান অনস্বীকার্য। তিনিই প্রথম ভারতীয় চলচ্চিত্র সঙ্গীতে পাশ্চাত্য অর্কেস্ট্রার প্রবর্তন করেন। আবার, অনেক প্রতিষ্ঠিত গায়ক-গায়িকা তার সুরারোপিত গান গেয়েই জনপ্রিয়তা অর্জন করেন। মুকেশ ও তালাত মামুদ তারসঙ্গীত পরিচালনাতেই জীবনে প্রথম প্লে-ব্যাক গেয়েছিলেন।

সুরারোপিত চলচ্চিত্র
-------------------

অনিল বিশ্বাসের সুরারোপিত কয়েকটি চলচ্চিত্র হল :

* *আরাম* (১৯৫১)
* *অঙ্গুলিমাল* (১৯৬০)
* *আনোখা প্যার* (১৯৪৮)
* *দো রাহে* (১৯৫২)
* *গজরে* (১৯৪৮)
* *হীর* (১৯৫৬)
* *যাসুস* (১৯৫৭)
* *জিত* (১৯৪৯)
* *পহেলি নজর*
* *ওয়ারিস* (১৯৫৪)
* *ছোটি ছোটি বাতেঁ* (১৯৬৫, শেষ সুরারোপিত ছবির নাম)

তথ্যসূত্র
---------

* *সংসদ বাঙালি চরিতাভিধান*, দ্বিতীয় খণ্ডের সংযোজন, অঞ্জলি বসু সম্পাদিত, সাহিত্য সংসদ, কলকাতা, ২০০৪
* 
* 
* 
* 
*

বহিঃসংযোগ
---------

* ইন্টারনেট মুভি ডেটাবেজে অনিল বিশ্বাস (ইংরেজি)
* একটি শ্রদ্ধাঞ্জলি ওয়েবসাইট

ভিডিও লিঙ্ক
* অনিল বিশ্বাস ফিল্ম সংস

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |
অখিলন্দেশ্বরী ( संस्कृत - अखिलांडेश्वरी ) বা অখিলংদেশ্বরী হল হিন্দু দেবী আদি পরাশক্তির অন্যতম প্রধান রূপ ।
দেবতার নামের অর্থ: পরম দেবী ("ঈশ্বরী") - যিনি শাসন করেন ("আন্দা") (आंड) - তামিল ভাষায় মহাবিশ্ব ("অখিলম") (अखिलम्) বা ("ঈশ্বরী") সমগ্র ("অখিলা") এর শাসক ) সংস্কৃতে মহাবিশ্ব ("আন্দা")। তাই, অখিলন্দেশ্বরী (अखिलांडेश्वरी)

অখিলন্দেশ্বরী হলেন জম্বুকেশ্বর মন্দিরে তার সহধর্মিণী জম্বুকেশ্বর যিনি শিবের অবতার ।

তাকে মাঝে মাঝে কুমিরের পিঠে চড়ে চিত্রিত করা হয়।

জনপ্রিয় সংস্কৃতি
-----------------

কর্ণাটিক সঙ্গীতের ১৮ শতকের সুরকার মুথুস্বামী দীক্ষিতার, বিশেষ করে জাম্বুকেশ্বর মন্দিরে অখিলান্দেশ্বরীর সম্মানে তিনটি গান রচনা করেছিলেন।

| *কৃতি* | *শরীর* | *টালা* | *বর্ণনা* |
| --- | --- | --- | --- |
| *অখিলন্দেশ্বরী রক্ষাম* | *দ্বিজবন্তী* | *আদি* |  |
| *অহিলন্দেশ্বর্যই নমস্তে* | *আরবদের* | *আদি* |  |
| *শ্রী মাতাঃ শিব বামনকে* | *বেগদা* | *আদি* |  |

২০১২ সালে, পি. উন্নি কৃষ্ণান এবং হরিণী , প্রখ্যাত কণ্ঠশিল্পী ওম নব শক্তি জয়া জয়া শক্তি শিরোনামের একটি ভক্তিমূলক অ্যালবামের মাধ্যমে আদি পরাশক্তির উপর গান পরিবেশন করেছিলেন, যেখানে দেবী অকিলান্দেশ্বরীও একটি উত্সর্গীকৃত গানের মাধ্যমে প্রশংসা করেছিলেন। এই গানটিতে জম্বুকেশ্বর মন্দিরের চিত্র এবং এর সম্পূর্ণ ইতিহাস সবচেয়ে কমনীয় উপায়ে ধারণ করা হয়েছে।

তথ্যসূত্র
---------

1. ↑   Unnikrishnan on Akilandeswari
**মৈনাক ভৌমিক** হচ্ছেন ভারতের একজন বাংলা চলচ্চিত্র পরিচালক। ২০০৬ সালের মুক্তিপ্রাপ্ত বাংলা চলচ্চিত্র "আমরা" তার পরিচালিত প্রথম চলচ্চিত্র।

জীবনী
-----

মৈনাক ১৯৮৮ সালে তার কর্মজীবন শুরু করেন "হিস লাইফ হার স্টোরি" নামক একটি ইংরেজি ভাষার স্বল্প দৈর্ঘ্যের চলচ্চিত্র পরিচালনার মধ্য দিয়ে। এই চলচ্চিত্রটি ফ্লোরিডা ফিল্ম ফেস্টিভাল পুরস্কার পায়। ২০০৬ সালে তার পরিচালিত প্রথম বাংলা চলচ্চিত্র 'আমরা' মুক্তি পায়। ২০১২ সালে তিনি 'বেডরুম' নামের একটি আর্ট ফিল্ম তৈরি করেন যেটি সমাজের মানুষের বিষণ্ণতা, ব্যর্থতা এবং পরিচয়-উদ্বিগ্নতা নিয়ে ছিলো। ২০১৩ সালের আর্ট ফিল্ম 'মাছ, মিষ্টি এবং মৌরি' যেটিতে সৌমিত্র চট্টোপাধ্যায় অভিনয় করেন, তাকে কোলকাতা চলচ্চিত্র শিল্পে একজন খ্যাতিমানের মর্যাদা দেয়, একই বছর তার 'আমি আর আমার গার্লফ্রেন্ডস' নামের একটি চলচ্চিত্র মুক্তি পায় যেটিতে রায়মা সেন, স্বস্তিকা মুখোপাধ্যায় এবং পার্নো মিত্র তিন উদারনীতিবাদী এবং স্বাধীনচেতা নারীর চরিত্রে অভিনয় করেন।

তথ্যসূত্র
---------

1. ↑  "Mainak Bhaumik's next film on girlfriends"। *The Times of India*। ২৩ জুন ২০১২ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।
2. ↑  "Mainak Bhaumik"। Bengali Movies। ৪ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।
3. ↑  "Mainak, new genre director of middle cinema"। One India। সংগ্রহের তারিখ ২৮ ডিসেম্বর ২০১২।

বহিঃসংযোগ
---------

* ইন্টারনেট মুভি ডেটাবেজে মৈনাক ভৌমিক (ইংরেজি)
***অশ্রু দিয়ে লেখা*** কামাল আহমেদ পরিচালিত ১৯৭২ সালের বাংলাদেশী রোম্যান্টিক নাট্য চলচ্চিত্র। ছায়াছবিটির কাহিনী ও চিত্রনাট্য লিখেছেন ইসমাইল মোহাম্মদ। ছায়াছবিটি প্রযোজিত ও পরিবেশিত হয় জুপিটার ফিল্মস ডিস্ট্রিবিউটর্সের ব্যানারে। এতে প্রধান চরিত্রে অভিনয় করেছেন সুজাতা, রাজ্জাক ও সুচন্দা। এছাড়া অন্যান্য পার্শ্বচরিত্রে অভিনয় করেছেন আনোয়ার হোসেন, হাসমত, নারায়ণ চক্রবর্তী, তেজেন চক্রবর্তী প্রমুখ।

কাহিনী সংক্ষেপ
--------------

চা বাগানে শিকার করতে গিয়ে আসাদ আর মৌসুমীর পরিচয় হয়। সেই পরিচয় প্রণয়ে রূপ নেয়। কিন্তু মৌসুমীর চাচা আলী হোসেন তার পুত্র সিকান্দার আলীর সাথে মৌসুমীর বিয়ে দিয়ে তার সমস্ত সম্পত্তি হস্তগত করতে চায়। মৌসুমী তার চাচাকে না জানিয়ে আসাদকে বিয়ে করে। কিন্তু বিয়ের দিনই আসাদ একটি সড়ক দুর্ঘটনায় আহত হয়। আসাদের বাবা এসে আসাদকে সেখান থেকে নিয়ে যায় এবং উন্নত চিকিৎসার জন্য আসাদকে দেশের বাইরে নিয়ে যাওয়া হয়। এরই মধ্যে মৌসুমীর চাচা সিকান্দারকে বিয়ের জন্য তাকে পীড়াপীড়ি করলে মৌসুমী বাড়ি থেকে পালিয়ে যায়। সে আসাদের দেওয়া তার বাড়ির ঠিকানায় নিয়ে আসাদের খোঁজ করলে আসাদের মা তাকে অপমান করে তাড়িয়ে দেয়। শহরে নতুন মৌসুমীর ঠিকানা হয় জামাল নামের এক ড্রাইভারের বাড়িতে।

বিদেশে চিকিৎসা নিয়ে সুস্থ হয়ে দেশে ফিরে আসাদ মৌসুমীর চাচার বাড়িতে মৌসুমীর খোঁজ নেয়। মৌসুমীর চাচা তাকে জানায় মৌসুমী পালিয়ে গেছে। ফলে আসাদের বাবা মা তাকে আসাদের বাবার বন্ধুর মেয়ে নাজমার সাথে বিয়ে দেওয়ার জন্য পীড়াপীড়ি করে। নাজমা আসাদকে পূর্ব থেকেই পছন্দ করে। এই নাজমার বাড়িতেই তার ছোট বোন সালমাকে পড়ানোর দ্বায়িত্ব পায় মৌসুমী এবং সে নাম পরিবর্তন করে সুলতানা হিসেবে সেখানে পড়ায়। সুলতানা আর নাজমার মধ্যে বন্ধুত্ব হয়। কিন্তু অচিরেই সুলতানা জানতে পারে আসাদ নাজমার বাগদত্তা।

কুশীলব
------

* সুজাতা - মৌসুমী / সুলতানা
* রাজ্জাক - আসাদ চৌধুরী
* সুচন্দা - নাজমা
* আনোয়ার হোসেন - জামাল
* হাসমত - সিকান্দার আলী
* রবিউল - আলামিন
* আনিস - রমজান
* নারায়ণ চক্রবর্তী - আলী হোসেন
* তেজেন চক্রবর্তী - আসাদের বাবা
* রিজিয়া চৌধুরী - আলী হোসেনের স্ত্রী
* রিনা আক্রাম - আসাদের মা
* হুসনা - নাজমার মা
* আব্দুল মতিন
* চাঁদ পরবাসী
* আব্দুর রউফ
* বকুল
* ঝর্ণা
* স্বপ্না
* বেবি হেলেন - সালমা

সঙ্গীত
------

চলচ্চিত্রের সঙ্গীত পরিচালনা করেছেন আলী হোসেন এবং আবহ সঙ্গীত পরিচালনা করেছেন সুবল দাস। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, খুরশিদ আলম ও শাহনাজ বেগম।

### গানের তালিকা

| নং. | শিরোনাম | লেখক | কণ্ঠশিল্পী(রা) | দৈর্ঘ্য |
| --- | --- | --- | --- | --- |
| ১. | "আজ মন রাখা হল দায়" | মোহাম্মদ মনিরুজ্জামান | খুরশিদ আলম | : |
| ২. | "অশ্রু দিয়ে লেখা এ গান" | মোহাম্মদ মনিরুজ্জামান | সাবিনা ইয়াসমিন | : |
| ৩. | "না চলে যেও না" | মোহাম্মদ মনিরুজ্জামান | সাবিনা ইয়াসমিন | : |
| ৪. | "আমি জানি জানি রে" | মোহাম্মদ মনিরুজ্জামান | শাহনাজ বেগম | : |

তথ্যসূত্র
---------

1. ↑  "Movie List 1972"। *বাংলাদেশ চলচ্চিত্র প্রযোজক পরিবেশক সমিতি*। ১৪ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৭।
2. ↑  রুমী, মোশাররফ (২২ আগস্ট ২০১৭)। "অভিনয়ের ঔজ্জ্বল্যে তিনি হয়ে উঠেছিলেন কিংবদন্তি"। *দৈনিক মানবজমিন*। সংগ্রহের তারিখ ৩১ আগস্ট ২০১৭।
3. ↑  "নায়ক রাজ ছিলেন চলচ্চিত্রের একজন অভিভাবক : সুচন্দা"। *দৈনিক ইত্তেফাক*। ২৪ আগস্ট ২০১৭। ২৮ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৭।

বহিঃসংযোগ
---------

* ইন্টারনেট মুভি ডেটাবেজে *অশ্রু দিয়ে লেখা*  (ইংরেজি)
**অনিলেন্দ্রনাথ গঙ্গোপাধ্যায়** (ইংরেজি: Anilendranath Gangopadhyay)( ১৮৯২ - ৬ সেপ্টেম্বর, ১৯৮২) খ্যাতনামা গণিতের অধ্যাপক। পাকিস্তানের নোবেলজয়ী পদার্থবিজ্ঞানী ডক্টর আবদুস সালামের গণিতের শিক্ষক।

জন্ম ও শিক্ষা জীবন
------------------

অনিলেন্দ্রনাথ গঙ্গোপাধ্যায়ের জন্ম ১৮৯২ খ্রিস্টাব্দে বৃটিশ ভারতের কলকাতার ভবানীপুরে। পিতা দেবেন্দ্রনাথ গঙ্গোপাধ্যায় ছিলেন কলকাতার সাউথ সুবারবন স্কুলের অঙ্কের শিক্ষক। অনিলেন্দ্রনাথ ১৯০৮ খ্রিস্টাব্দে কলকাতার ভবানীপুরের লণ্ডন মিশনারি ইনস্টিটিউট থেকে প্রবেশিকা, ১৯১২ খ্রিস্টাব্দে স্কটিশ চার্চ কলেজ থেকে গণিতে অনার্স-সহ বি.এ এবং ১৯১৫ খ্রিস্টাব্দে কলকাতা বিশ্ববিদ্যালয় থেকে বিশুদ্ধ গণিতে (পিওর ম্যাথামেটিক্স) দ্বিতীয় স্থান অধিকার করে এম.এ পাশ করেন। আবার ১৯১৮ খ্রিস্টাব্দে ব্যবহারিক গণিতে (অ্যাপ্লায়েড ম্যাথামেটিক্স) প্রথম হয়ে দ্বিতীয়বার এম.এ পাশ করেন।

কর্মজীবন
--------

১৯১১ খ্রিস্টাব্দে বৃটিশ ভারতের লাহোরে সনাতন ধর্ম কলেজে গণিতের অধ্যাপক হিসাবে তার কর্মজীবন শুরু হয় এবং সেখানেই অধ্যাপনা করেন। ১৯৪৫ খ্রিস্টাব্দে দেশবিভাগের কিছুদিন পর পাকিস্তানের লাহোর থেকে চলে এসে কলকাতায় কাটান। পরে পাঞ্জাবের বর্তমানে হরিয়ানার আম্বালায় সনাতন ধর্ম কলেজ স্থানান্তরিত হয়ে এলে ১৯৪৯ খ্রিস্টাব্দে আবার সেই কলেজে যোগ দেন এবং ১৯৫৩ খ্রিস্টাব্দে সেখান থেকে অবসরগ্রহণ করে কলকাতায় স্থায়ীভাবে বসবাস শুরু করেন। কলকাতায় অবস্থান কালে চার বৎসর কলকাতার  বঙ্গবাসী কলেজে অধ্যাপনা করেন। তিনি অকৃতদার ছিলেন। তার ছাত্ররাই ছিল সন্তানতুল্য। পদার্থবিজ্ঞানে নোবেল পুরস্কার প্রাপ্ত পাকিস্তানের বিজ্ঞানী আবদুস সালাম তার লাহোরে সনাতন ধর্ম কলেজের ছাত্রদের অন্যতম। ১৯৮১ খ্রিস্টাব্দে কলকাতা বিশ্ববিদ্যালয় অধ্যাপক আবদুস সালামকে "দেবপ্রসাদ সর্বাধিকারী স্বর্ণপদক"-এ ভূষিত করতে চাইলে তিনি তার শিক্ষক অনিলেন্দ্রনাথের যোগ্য সম্মান প্রদানের আগে সে পদক গ্রহণে অনিচ্ছা প্রকাশ করেন। অতঃপর এই ঘটনার পরিপেক্ষিতে কলকাতা বিশ্ববিদ্যালয় "এমিনেন্ট টিচার অ্যাওয়ার্ড" প্রবর্তন করে। বিশ্ববিদ্যালয় ১৯৮১ খ্রিস্টাব্দে ২১ শে জানুয়ারি অনিলেন্দ্রনাথকে প্রথম এই পুরস্কার দিয়ে সম্মানিত করে। অসুস্থ অনিলেন্দ্রনাথের সাউথ চক্রবেড়িয়া রোডের বাসভবনে সমাবর্তন অনুষ্ঠিত হয় এবং সেই অনুষ্ঠানে ডক্টর আবদুস সালাম উপস্থিত হয়ে বিশ্ববিদ্যালয়ের পুরস্কার গ্রহণ করেন।

জীবনাবসান
---------

বাংলার খ্যাতনামা গণিতের অধ্যাপক অকৃতদার অনিলেন্দ্রনাথ গঙ্গোপাধ্যায় ১৯৮২ খ্রিস্টাব্দের ৬ ই সেপ্টেম্বর ৯০ বৎসর বয়সে কলকাতায় নিজ বাসভবনে পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট, ২০১৬ পৃষ্ঠা ২৩ ও ২৪, আইএসবিএন ৯৭৮-৮১-৭৯৫৫-১৩৫-৬
ইউনিয়ন আর্মি ১ম ডিভিশন ব্যাজ, অষ্টাদশ কর্পস
**অষ্টাদশ কর্পস** আমেরিকান গৃহযুদ্ধের সময় ইউনিয়ন সেনাবাহিনীর উত্তর ক্যারোলিনা কর্পস এর অংশ ছিল।

ইতিহাস
------

অষ্টাদশ কর্পস ২৪ ডিসেম্বর, ১৮৬২ সালে তৈরি করা হয়েছিল। এটি প্রাথমিকভাবে উত্তর ক্যারোলিনায় অবস্থানরত পাঁচটি ডিভিশনের সমন্বয়ে গঠিত হয়েছিল, যা এটিকে ইউনিয়ন আর্মির মধ্যে অন্যতম বৃহত্তম কোরে পরিণত করেছিল (যদিও ১৮৬৩ সালের প্রথম দিকে দশম কর্পসে যোগদানের জন্য দুটিকে বিচ্ছিন্ন করা হয়েছিল), এবং জেনারেল জন জি. ফস্টারের অধীনে রাখা হয়েছিল। ১৮৬৩ সালের আগস্টের মধ্যে, কর্পসের বেশিরভাগ মূল ইউনিট হয় ভেঙে দেওয়া হয়েছিল বা অন্যত্র স্থানান্তরিত হয়েছিল, কিন্তু ব্রিগেডিয়ার জেনারেল জর্জ ডব্লিউ. গেটির ডিভিশন (পূর্বে নবম কর্পস ) এবং ভার্জিনিয়ার বিলুপ্ত সপ্তম কর্পসের বেশিরভাগ অংশকে অষ্টাদশ কর্পস-এর অন্তর্ভুক্ত করা হয়েছিল।

অপারেশন
-------

 ভার্জিনিয়ার যুদ্ধ -১৮তম আর্মি কর্পস পিটার্সবার্গের আগে বিদ্রোহী লাইনের ডানদিকে একটি দুর্গে আক্রমণ করছে, ১৫ জুন
১৮৬৪ সালের বসন্তের সময়, প্রাক্তন ষষ্ঠ কর্পস (যা জেনারেল উইলিয়াম ফারার স্মিথের নেতৃত্বে পরিচালিত হত) ইয়র্কটাউন, ভার্জিনিয়াতে স্থানান্তরিত করা হয়েছিলএবং তা জেনারেল বেঞ্জামিন বাটলারের আর্মি অফ দ্য জেমস নামক বাহিনীতে যোগদান করেছিল । বারমুডা হান্ড্রেডের অসফল অপারেশনগুলিতে কর্পস একটি প্রধান ভূমিকা পালন করেছিল এবং কোল্ড হারবারে এই সৈনিকরা ব্যাপকভাবে নিযুক্ত ছিল। ১২ জুন, লে. ইউলিসিস এস. গ্রান্ট স্মিথকে কনফেডারেট বাহিনীর কাছ থেকে পিটার্সবার্গ দখল করার জন্য একটি আকস্মিক অভিযানে পাঠান, যেন তিনি রবার্ট ই. লী এর আগেই উত্তর ভার্জিনিয়ার সেনাবাহিনীর বেশিরভাগ অংশ নিয়ে আসতে পারেন। পিটার্সবার্গের দ্বিতীয় যুদ্ধে (১৫-১৮ জুন, ১৮৬৪) স্মিথ জেনারেল পি.জি.টি. বিউরেগার্ড এর বাহিনীর বিরুদ্ধে সফল প্রাথমিক আক্রমণ করেছিলেন। কিন্তু ১৫ তারিখে বিউরেগার্ডের লোকদের বাইরের প্রবেশদ্বার থেকে তাড়িয়ে দেওয়ার পর স্মিথ কনফেডারেটদের পাল্টা আক্রমণের ভয়ে তীব্র আক্রমণ পরিচালনা করেননি যখন শহরটি সহজেই দখল হতে পারতো।

কমান্ডারবৃন্দ
-------------

অসুস্থতার কারণে জুলাই মাসে স্মিথকে কমান্ড থেকে অব্যাহতি দেওয়া হয় এবং তার স্থলাভিষিক্ত হন এডওয়ার্ড ওসি অর্ড এবং পরে গডফ্রে ওয়েটজেল । চার্লস এ. হেকম্যান শ্যাফিনস ফার্মের যুদ্ধের সময় জেনারেল অর্ডের আহত হওয়ার পরে সংক্ষিপ্তভাবে কর্পসকে কমান্ড করেছিলেন। ১৮৬৪ সালের সেপ্টেম্বর মাসে জন গিবন কর্পসের অস্থায়ী কমান্ডার ছিলেন। কর্পস প্রধান কনফেডারেট লাইনের সবচেয়ে কাছাকাছি প্রবেশের লাইন দখল করেছিল এবং এক মাস ধরে প্রায় প্রতিদিনের সংঘর্ষে ব্যাপক হতাহতের শিকার হয়েছিল।২৬শে আগস্ট দশম কর্পস দ্বারা কর্পসকে তার নিজস্ব অবস্থান থেকে মুক্ত করা হয়েছিল এবং প্রথমে বারমুডা হান্ড্রেডে এবং পরে জেমস নদীর উত্তর তীরে পাঠানো হয়েছিল। এর প্রথম বিভাগটি চ্যাফিনস ফার্মের যুদ্ধের সময় ২৯শে আগস্ট ফোর্ট হ্যারিসনে সফল আক্রমণে অংশ নেয়। ২৭ অক্টোবর ফেয়ার ওকসের দ্বিতীয় যুদ্ধেও কর্পসটি নিযুক্ত ছিল। ১৮৬২ সালের মে মাসে প্রথম যুদ্ধের মতো একই মাঠে লড়াই হয়েছিল। ১৮৬৪ সালের ডিসেম্বরে কর্পসটি শেষ পর্যন্ত বন্ধ হয়ে যায় (দশম কর্পসের মতো)। এর 'সাদা' ইউনিটগুলি নবগঠিত চব্বিশ কর্পসে যোগদান করেছিল এবং 'কালো' ইউনিটগুলি পচিশ কর্পসে যোগ দেয়।

তথ্যসূত্র
---------

1. ↑
জটিল তলে z এবং তার অনুবন্ধী জটিল z̅ এর জ্যামিতিক প্রকাশ। z̅ হচ্ছে বাস্তব অক্ষের সাপেক্ষে z এর প্রতিসম।
গণিতে একজোড়া জটিল সংখ্যা যাদের বাস্তব অংশের মান সমান এবং কাল্পনিক অংশের মান সমান কিন্তু বিপরীত চিহ্নযুক্ত, তাদেরকে পরস্পরের **অনুবন্ধী জটিল** সংখ্যা (ইংরেজি: Complex conjugate) বলা হয়। যেমন, {\displaystyle 3+4i} এর অনুবন্ধী জটিল সংখ্যাটি হচ্ছে {\displaystyle 3-4i}।

পোলার আকৃতিতে {\displaystyle re^{i\phi }} এর অনুবন্ধী জটিল হচ্ছে  {\displaystyle re^{-i\phi }}। অয়লারের সূত্র ব্যবহার করে এটি দেখানো যেতে পারে।

কোনো জটিল সংখ্যা ও তার অনুবন্ধী জটিল সংখ্যার গুণফল সর্বদা বাস্তব সংখ্যা হয়৷ অর্থাৎ: {\displaystyle (a+ib)(a-ib)=a^{2}+b^{2}} যা একটি বাস্তব সংখ্যা৷

কোন বহুপদীর মূল বের করার জন্য অনুবন্ধী জটিল সংখ্যা গুরুত্বপূর্ণ ভূমিকা পালন করে। অনুবন্ধী জটিল মূল উপপাদ্য অনুযায়ী কোন বাস্তব সহগ বিশিষ্ট এক চলক বহুপদীর (যেমন দ্বিঘাত সমীকরণ বা ত্রিঘাত সমীকরণ) একটি মূল যদি জটিল সংখ্যা হয়, তবে তার অনুবন্ধী জটিল সংখ্যাটিও উক্ত বহুপদীর আরেকটি মূল হবে।

সাহিত্যে অনুবন্ধী
-----------------

### বাংলা সাহিত্য

মনোরঞ্জন রায় এর রচিত গাণিতিক ধারার কাব্য "শব্দচড়ুই ও দিগন্তদুপুর "। এ কাব্যের মাধ্যমে বাংলা সাহিত্যে (এমনকি বিশ্বসাহিত্যে) অনুবন্ধী (কনজুগেট) সনেট প্রবর্তিত হয়। তিনি অনুবন্ধী জটিল সংখ্যার ধর্মকে ব্যবহার করে অনুবন্ধী (কনজুগেট) সনেট রচনা করেন। জটিল সংখ্যায় অনুবন্ধী এমন একটি ধারণা, যা চলক ব্যবহার করে জোড়া আকারে বা যুগ্ম অবস্থায় অবস্থান করে অর্থাৎ একই রূপ অথচ বিপরীতভাবে।

ঠিক তেমনি তিনি তাঁর রচিত সনেটগুলোতে এ কৌশলটি প্রয়োগ করেন। তাঁর রচিত এসব সনেট জোড়া বা যুগ্ম অবস্থায় থাকে কিন্তু একটি আরেকটির বিপরীত দিক থেকে। প্রতিটি সনেটে ওপর থেকে বাম হয়ে ডানে পাঠ করলে একটি সনেট আবার ওপর থেকে ডান হয়ে বামে পাঠ করলে আরেকটি সনেট পাওয়া যায়। এরা সমবুৎপত্তিবিশিষ্ট সনেট কিন্তু একটি অপরটির বিপরীত দিক থেকে অবস্থান করে।

"শব্দচড়ুই ও দিগন্তদুপুর" গাণিতিক ধারার কাব্য থেকে সংগৃহীত একটি অনুবন্ধী সনেট "দহন"।

> দহন
> 
> 
> শহরে দহন মেঘে কলঙ্ক রৌদ্রের
> 
> 
> অবহেলা স্মৃতি সুখ পুড়ে বারেবারে।
> 
> 
> অন্তরে অপূর্ণ রঙ জীর্ণ বসন্তের
> 
> 
> অবেলা ব্যথার ছায়া নিশার পাহাড়ে
> 
> 
> বিভোর নিস্পন্দ মোহ ফুলের আবেগে
> 
> 
> জড়ায় হৃদয়ে গল্প বর্ষার বর্ষণ
> 
> 
> অঝোর দুঃস্বপ্ন সুর পতনের মেঘে
> 
> 
> হারায় নিশ্চুপে পথে উদাস স্পন্দন।
> 
> 
> মৃত্যুর অকাল রঙ হৃদয়ে বিষণ্ণ
> 
> 
> সহসা ধূসর দৃষ্টি হতাশায় সাজে
> 
> 
> দুপুর উদাস রূপে বিষাদে নিমগ্ন
> 
> 
> ভরসা নিশ্চিহ্ন কষ্টে বেদনা বিরাজে।
> 
> 
> 
>   
> 
> ফুটন্ত পাঁপড়ি রঙে মুহূর্ত সাজায়,
> 
> 
> অনন্ত ভাবনা ওড়ে আড়ালে তৃষ্ণায়।
> 
> 
> 
>   
> 
> অনুবন্ধী:
> 
> 
> রৌদ্রের কলঙ্ক মেঘে দহন শহরে
> 
> 
> বারেবারে পুড়ে সুখ স্মৃতি অবহেলা
> 
> 
> বসন্তের জীর্ণ রঙ অপূর্ণ অন্তরে
> 
> 
> পাহাড়ে নিশার ছায়া ব্যথার অবেলা।
> 
> 
> আবেগে ফুলের মোহ নিস্পন্দে বিভোর
> 
> 
> বর্ষণ বর্ষার গল্প হৃদয়ে জড়ায়
> 
> 
> মেঘে পতনের সুর দুঃস্বপ্ন অঝোর
> 
> 
> স্পন্দন উদাস পথে নিশ্চুপে হারায়।
> 
> 
> বিষণ্ণ হৃদয়ে রঙ অকাল মৃত্যুর
> 
> 
> সাজে হতাশায় দৃষ্টি ধূসর সহসা
> 
> 
> নিমগ্ন বিষাদ রূপে উদাস দুপুর
> 
> 
> বিরাজে বেদনা কষ্টে নিশ্চিহ্ন ভরসা।
> 
> 
> 
>   
> 
> সাজায় মুহূর্ত রঙে পাঁপড়ি ফুটন্ত,
> 
> 
> 
> তৃষ্ণায় আড়ালে ওড়ে ভাবনা অনন্ত।
> 
>
এটিই হচ্ছে আয়ুর্বেদের তিনটি হাস্যরস এবং পাঁচটি মহান উপাদান যা তারা গঠিত। ব্যবহৃত রং নির্বিচারে হয়।
**অগ্নিবেশ** (সংস্কৃত: अग्निवेश, *Agniveśa*) হলেন একজন ঐতিহাসিক ঋষি ও আয়ুর্বেদর প্রারম্ভিক লেখক দের একজন।
তিনি ছিলেন পুনর্বসু আত্রেয়র ছাত্র। মহাভারত-এর দুই প্রধান প্রতিদ্বন্দ্বী দ্রোণ ও দ্রুপদ এঁরই অধীনে শিক্ষাগ্রহণ করেছিলেন।
ভরদ্বাজের থেকে অগ্নিবেশ লাভ করা শিক্ষার সার হিসাবে তাঁর রচনা করা আয়ুর্বেদর বিষয় সংবলিত *অগ্নিবেশ তন্ত্র* (বা অগ্নিবেশ সংহিতা) বর্তমান কালের গ্রাসে লীন হয়ে গেছে।
এর কথা চরক সংহিতায় উল্লেখ আছে: "অগ্নিবেশের দ্বারা রচিত অগ্নিবেশতন্ত্র চড়ক সম্পাদনা ও পরিবর্তন সাধন করেন" (*অগ্নিবেশকৃতে তন্ত্রে চরকপ্রতিসংস্কৃতে*)

আরও জানুন
---------

* চরক সংহিতা
* আয়ুর্বেদ

তথ্যসূত্র
---------

1. ↑  Dowson, John (১৯৮৪) [1879]। *A Classical Dictionary of Hindu Mythology, and Religion, Geography, History*। Calcutta: Rupa & Co.। পৃষ্ঠা 8।
2. ↑  "সংরক্ষণাগারভুক্ত অনুলিপি"। ১২ মে ২০১৭ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৭।

গ্রন্থপঞ্জি
-----------

* Ram Karan Sharma and Vaidya Bhagran Dash, *Agnivesa's Caraka Samhita,* Varanasi, Chowkhamba Sanskrit Studies XCIV (2006). Vol. I: আইএসবিএন ৮১-৭০৮০-০১২-৯; Vol. II: আইএসবিএন ৮১-৭০৮০-০১৩-৭; Vol. III: আইএসবিএন ৯৭৮-৮১-৭০৮০-০১৪-৯; Vol. IV: আইএসবিএন ৮১-৭০৮০-০১৫-৩; Vol. V: আইএসবিএন ৮১-৭০৮০-০২৪-২; Vol. VI: আইএসবিএন ৮১-৭০৮০-০৫১-X, Vol. VII: আইএসবিএন ৮১-৭০৮০-০৭১-৪
একটি ইউএসবি ফ্ল্যাশ ড্রাইভ। বামের চিপটিই ফ্ল্যাশ মেমোরি, নিয়ন্ত্রকটি হল ডান পাশে
**ফ্ল্যাশ মেমোরি** হল একটি ইলেক্ট্রনিক অপরিবর্তনীয় কম্পিউটার স্টোরেজ মাধ্যম যা বৈদ্যুতিকভাবে মুছা এবং পুনরায় প্রোগ্রাম করা যায়। এটির সূচনা করে তোশিবা ১৯৮৪ সালে। ফ্ল্যাশ মেমোরি ইইপিরম থেকে উদ্ভাবন করা হয়। দুই ধরনের ফ্ল্যাশ মেমোরি রয়েছে, যাদের নামকরণ করা হয়েছে ন্যান্ড এবং নর যুক্তি গেটের অনুসারে। ফ্ল্যাশ মেমোরির একক সেলের আন্তঃ বৈশিষ্ট্য প্রকাশ করে ঐসকল গেটের বৈশিষ্ট্যের মত। যেখানে ইপিরম সম্পূর্ণ মুছে ফেলে আবার লিখতে হয় সেখানে ন্যান্ড ধরনের ফ্ল্যাশ মেমোরি হয়ত ব্লক বা পৃষ্ঠা আকারের লেখা বা পড়া যায়। যা পুরো যন্ত্রের তুলনায় অনেক ছোট। নর ধরনের ফ্ল্যাশে একটি একক মেশিন শব্দ (বাইট) লিখা বা পড়া যায় স্বাধীনভাবে মুছে ফেলা কোন জায়গায়।

ন্যান্ড সাধারণত প্রধান মেমোরি, মেমোরি কার্ড, ইউএসবি ফ্ল্যাশ ড্রাইভ, সলিড স্টেট ড্রাইভ এবং এই রকম পন্যে সাধারণ স্টোরেজ ও ডাটা স্থানান্তরের জন্য ব্যবহৃত হয়। ন্যান্ড অথবা নর ফ্ল্যাশ মেমোরি প্রায়ই কনফিগারেশন ডাটা সংরক্ষণের জন্য অসংখ্য ডিজিটাল পন্যে ব্যবহৃত হয় যা আগে ইইপিরম বা ব্যাটারির মাধ্যমে স্ট্যাটিক র‍্যাম দিয়ে ব্যবহার করা হত। একটি গুরুত্বপূর্ণ অসুবিধা হল নির্দিষ্ট ব্লকে সীমিত সংখ্যক পড়তে এবং লিখতে পারার সীমা ।

উভয় ধরনের ফ্ল্যাশ মেমোরির ব্যবহারের উদাহরণ হল ব্যক্তিগত কম্পিউটার, পিডিএ, ডিজিটাল অডিও প্লেয়ার, ডিজিটাল ক্যামেরা, মোবাইল ফোন, সিন্থেসাইজার, ভিডিও গেমস, বৈজ্ঞানিক যন্ত্রপাতি, শিল্পকারখানার রোবট, চিকিৎসা যন্ত্রপাতি এবং আরো অনেক। অপরিবর্তনীয় হওয়ার সাথে সাথে ফ্ল্যাশ মেমোরি দ্রুত গতির অ্যাকসেস টাইম (ডাইনামিক র‍্যামের মত) সুবিধা দেয় যদিও তা স্ট্যাটিক রম বা র‍্যামের মত দ্রুত নয়। এর ঝাকুনি সহনক্ষমতার কারণে বহনযোগ্য যন্ত্রতে হার্ড ডিস্কের তুলনায় এর জনপ্রিয়তা বেশি কেন তা বোঝা যায়। সেইসাথে রয়েছে এর উচ্চ টেকসই গুনাগুন যা উচ্চ চাপ, তাপ এবং পানিতে ভিজলেও টিকে থাকে।

যদিও ফ্ল্যাশ মেমোরি আসলে একধরনের ইইপিরম তবুও ইইপিরমের সংজ্ঞা সাধারণত নির্দেশ করে বিশেষ করে ফ্ল্যাশ নয় এমন ইইপিরম যা ছোট ছোট ব্লকে মোছা যায় সাধারণত বাইটে। কারণ মুছে ফেলার চক্রটি ধীর। ফ্ল্যাশ মেমোরিতে ব্যবহৃত বড় ব্লকগুলো মুছার ক্ষেত্রে এটি গুরুত্বপূর্ণ গতি সুবিধা দেয় ফ্ল্যাশ নয় এমন ইইপিরমের তুলনায় এবং তার ফলে প্রধান প্রকারের মেমোরি হয়ে উঠেছে যেখানে একটি সিস্টেমের একটি গুরুত্বপূর্ণ পরিমানের অপরিবর্তনশীল সলিড স্টেট স্টোরেজ প্রয়োজন হয়।

আরো দেখুন
---------

* ফ্ল্যাশ ফাইল সিস্টেমের তালিকা
* মাইক্রএসডিএক্সসি
* নিরাপদ ইউএসবি ড্রাইভ

তথ্যসূত্র
---------

1. ↑  "Owners of QM2 seabed camera found"। *BBC News*। ১১ ফেব্রুয়ারি ২০১০।

বহিঃসংযোগ
---------

* New Pulse Measurement System For Semiconductor Device Characterization[*স্থায়ীভাবে অকার্যকর সংযোগ*]
* Semiconductor Characterization System has diverse functions  ওয়েব্যাক মেশিনে আর্কাইভকৃত ২২ অক্টোবর ২০১৮ তারিখে
* NAND Flash Applications Design Guide by Toshiba, April 2003 v. 1.0
* Understanding and selecting higher performance NAND architectures
* How flash storage works presentation by David Woodhouse from Intel

টেমপ্লেট:Solid-state Drive

* Flash endurance testing
**বেগম রা'না লিয়াকত আলি খান** (এপিডব্লিউএ'র প্রতিষ্ঠাতা)
**অল পাকিস্তান উইমেনস অ্যাসোসিয়েশন** (সংক্ষেপে: **এপিডব্লিউএ**, উর্দু: ز ایسوسی ایشن ) হলো পাকিস্তানের একটি স্বেচ্ছাসেবী, অলাভজনক এবং অরাজনৈতিক সংস্থা, যার মূল লক্ষ্য পাকিস্তানের নারীদের নৈতিক, সামাজিক এবং অর্থনৈতিক কল্যাণ কার্যক্রম পরিচালনা করা।

ইতিহাস
------

মহিলাদের অধিকারের জন্য প্রসিদ্ধ সমাজকর্মী বেগম রা'ণা লিয়াকত আলী খানের নেতৃত্বে, যিনি বলেছিলেন যে পুরুষদের চেয়ে নারীর ভূমিকা কম গুরুত্বপূর্ণ নয়, ১৯৪৯ সালে এপিডব্লিউএ প্রতিষ্ঠিত হয়ে। ১৯৪৭ সালে ব্রিটিশ ভারতের বিভক্তির পরে সদ্য স্বাধীন পাকিস্তানে শরণার্থী সংকট মোকাবেলা করার জন্য প্রাথমিকভাবে এই সংগঠনটির গোড়পত্তন ঘটে। জুবাইদা হাবিব রহিমতুলাও ছিলেন এই সমিতির অপর একজন নিবেদিত সদস্য।

এর পূর্ব পাকিস্তান শাখাটি ১৯৭১ সালে বাংলাদেশের স্বাধীনতা লাভের পর ***বাংলাদেশ মহিলা সমিতি** হিসাবে নামকরণ করা হয়।*

অবদান
-----

অল পাকিস্তান উইমেনস অ্যাসোসিয়েশন পাকিস্তানে 'পারিবারিক আইন অধ্যাদেশ ১৯৬১' (ফ্যামিলি লজ অর্ডিন্যান্স) পাসের ক্ষেত্রে গুরুত্বপূর্ণ ভূমিকা পালনের পাশাপাশি পাকিস্তানের জাতীয় ও প্রাদেশিক আইন পরিষদে মহিলাদের জন্য আসন সংরক্ষণের পক্ষে জোরালো ভূমিকা রাখলেও রাজনীতিতে নারীদের ব্যাপক অংশগ্রহণের সুযোগ সৃষ্টির দাবি দাওয়া তুলে ধরতে ব্যর্থ হয়।

আরও দেখুন
---------

* বেগম রা'না লিয়াকত আলি খান;
* বাংলাদেশ মহিলা সমিতি।
* পাকিস্তানে নারী

তথ্যসূত্র
---------

1. ↑  Elizabeth Long, সিরিজ: Series 4 : biographies of Women, আইডি: File - 365। University of Waterloo।
2. ↑  Profile of All Pakistan Women Association (APWA) on charity-charities.org website, Retrieved 16 August 2017
3. ↑  All Pakistan Women's Association role lauded  ওয়েব্যাক মেশিনে আর্কাইভকৃত ২৯ ডিসেম্বর ২০১৮ তারিখে, Pakistan Observer (newspaper), Published 25 October 2016, Retrieved 16 August 2017
4. ↑  নিবেদিতা দাশ পুরকায়স্থ (২০১২)। "বাংলাদেশ মহিলা সমিতি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
5. ↑  লিলীমা আহমেদ (জানুয়ারি ২০০৩)। "নারী"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৩১ আগস্ট ২০১৯।
**অগ্রণী এসএমই ফাইন্যান্সিং কোম্পানি লিমিটেড** বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ২৭ অক্টোবর, ২০১০ সালে অগ্রণী ব্যাংক লিমিটেডের সহযোগী প্রতিষ্ঠান হিসেবে পাবলিক লিমিটেড কোম্পানি (পিএলসি) আকারে প্রতিষ্ঠা পায়। প্রতিষ্ঠানটির প্রধান কার্যালয় ঢাকার দিলকুশায় অবস্থিত।

ইতিহাস
------

অগ্রণী এসএমই ফাইন্যান্সিং কোম্পানি লিমিটেড একটি ব্যাংক বহির্ভূত আর্থিক সেবাদানকারী কোম্পানি। নরওয়ে সরকার ও অগ্রণী ব্যাংক লিমিটেডের অর্থায়নে *ক্ষুদ্র ও মাঝারি শিল্প ফাউন্ডেশন*-এর একটি প্রকল্পের উপর ভিত্তি করে এ কোম্পানিটি গড়ে উঠে। পরবর্তীতে অর্থ মন্ত্রণালয়ের আর্থিক প্রতিষ্ঠান বিভাগ এবং অগ্রণী ব্যাংক লিমিটেডের পরিচালনা পর্ষদের সাথে ২৭ ডিসেম্বর, ২০১১-এ একটি চুক্তি স্বাক্ষর করে। অবশ্য ২০১১ সালের ৩১ ডিসেম্বরের আগে এটি অগ্রণী ব্যাংকের ছত্রছায়ায় ছিলো। পরবর্তীতে *ক্ষুদ্র ও মাঝারি শিল্প* প্রজেক্টের আওতায় এ সংস্থাটি প্রায় ১১১ কোটি টাকা ঋণ প্রদান করে। *কোম্পানি আইন, ১৯৯৪* এর উপর ভিত্তি করে এ প্রতিষ্ঠানটি প্রতিষ্ঠিত হয়েছে।

পরিচালনা
--------

প্রতিষ্ঠানটি ৫ সদস্যের একটি পরিচালনা পর্ষদ দ্বারা পরিচালিত হয়। এছাড়াও একটি নির্বাহী কমিটি, একটি অডিট কমিটি এবং একটি ব্যবস্থাপনা কমিটি দৈনন্দিন কার্যক্রম পরিচলনায় নিয়োজিত রয়েছে। পরিচালনা পর্ষদের বর্তমান চেয়ারম্যান মোঃ মুর্শেদুল কবীর এবং প্রধান নির্বাহী কর্মকর্তা মোঃ রফিকুল ইসলাম।

শাখা কার্যালয়
--------------

এ সংস্থাটির অধীনে ৫৪টি শাখা কার্যালয় আছে।

সেবাসমূহ
--------

* ক্ষুদ্র এবং মাঝারি শিল্প উন্নয়নে অর্থায়ন
* নারী উদ্যোক্তা ঋণ
* কৃষি প্রক্রিয়াজাতকরণ শিল্পে অর্থায়ন

সম্মাননা
--------

বাংলাদেশ ব্যাংক কর্তৃক *সম্মাননা স্মারক* প্রদান।

আরও দেখুন
---------

* বাংলাদেশের আর্থিক সেবাদানকারী কোম্পানিসমূহের তালিকা

তথ্যসূত্র
---------

1. 1 2  "পরিক্রমা, অগ্রণী এসএমই ফাইন্যান্সিং কোম্পানি লিমিটেড"। *agranisme.net*। সংগ্রহের তারিখ ২০২৩-০১-০২।
2. ↑  "কোম্পানি আইন, ১৯৯৪"। *minlaw.gov.bd*। সংগ্রহের তারিখ ২০২৩-০১-০২।
3. ↑  "পরিচালনা পর্ষদ, অগ্রণী এসএমই ফাইন্যান্সিং কোম্পানি লিমিটেড"। *agranisme.org*। সংগ্রহের তারিখ ২০২৩-০১-০২।
4. ↑  "অধীনস্হ শাখা, অগ্রণী এসএমই ফাইন্যান্সিং কোম্পানি লিমিটেড"। *agranisme.org*। সংগ্রহের তারিখ ২০২৩-০১-০২।
5. ↑  "অগ্রণী এসএমই ফাইন্যান্সিং কোম্পানি লিমিটেড এর সম্মাননা প্রাপ্তি"। *eagranidarpon.org*। সংগ্রহের তারিখ ২০২৩-০১-০২।
বাংলা পঞ্জিকার মাস জন্য অগ্রহায়ণ দেখুন।

**অগ্রহায়ণ** বা **মার্গশির্ষ**, (সংস্কৃত: आग्रहायण বা मार्गशिर्ष) হল হিন্দু পঞ্জিকার নবম মাস। ভারতের জাতীয় নাগরিক দিনপঞ্জি তেও অগ্রহায়ণ *বছরের* নবম মাস। এটি ২১ নভেম্বর শুরু হয় এবং ২০ ডিসেম্বর শেষ হয়। মার্গশির্ষ বৈদিক যুগ থেকেই পরিচিত মৃগশিরা নক্ষত্রের সাথে সম্পর্কিত (নক্ষত্রবাদ)। তামিল ভাষায়, মার্গাসীরসা মার্গাহি নামেও পরিচিত। 

চন্দ্র ধর্মীয় ক্যালেন্ডারে, অগ্রহায়ণ/মার্গশির্ষ অমাবস্যা বা পূর্ণিমা থেকে বছরের একই সময়ে শুরু হতে পারে এবং সাধারণত বছরের নবম মাস। 

সৌর ধর্মীয় ক্যালেন্ডারে, অগ্রহায়ণ/ মার্গাই সূর্যের বৃশ্চিক রাশিতে প্রবেশের সাথে শুরু হয় এবং এটি বছরের নবম মাস।

উৎসব
----

বৈকুণ্ঠ একাদশী , মার্গশীর্ষ মাসের একাদশী (অর্থাৎ 11 তম চন্দ্র দিন) , *মোক্ষদা একাদশী* হিসাবেও পালিত হয় । ভাগবত পুরাণের ১০ তম ক্যান্টো, ২২ তম অধ্যায়ে গোকুলের গোপালকদের অল্পবয়সী বিবাহযোগ্য কন্যাদের ( গোপী ) উল্লেখ করা হয়েছে যারা মহিলা কাত্যায়নীর উপাসনা করে এবং একটি ব্রত বা ব্রত গ্রহণ করে , মার্গশীর্ষ মাসে (শীত ঋতুর প্রথম মাস)। ভগবান কৃষ্ণকে তাদের স্বামী হিসাবে পেতে । 

ভৈরব অষ্টমী এই মার্গশীর্ষ মাসের কৃষ্ণপক্ষ অষ্টমীতে পড়ে । এই দিনে, কথিত আছে যে ভগবান শিব শ্রী কালভৈরব রূপে উগ্র প্রকাশে ( অবতার ) পৃথিবীতে আবির্ভূত হন । এই দিনটি বিশেষ প্রার্থনা ও আচার-অনুষ্ঠানের মাধ্যমে স্মরণ করা হয়।

ওড়িশায়, এই মাসের সমস্ত বৃহস্পতিবার মনবাসা গুরুবারা হিসাবে পালিত হয়, যেখানে হিন্দু মহিলারা লেডি লক্ষ্মীর পূজা করেন।

তামিলনাড়ুতে, এই "মার্গাই" মাসে, মহিলারা খুব ভোরে "কোলাম "বা "রঙ্গোলি "তৈরি করে। ভক্তরা সাধারণত খুব ভোরে মন্দিরে যান এবং অন্ডালের থিরুপ্পাভাই এবং মানিককাভাকারের থিরুভেম্পভাই পাঠ করেন ।

আরো দেখুন
---------

* হিন্দুধর্ম প্রবেশদ্বার

* হিন্দু পঞ্জিকার জ্যোতির্বিজ্ঞানের ভিত্তি
* পরিমাপের হিন্দু একক
* হিন্দু জ্যোতির্বিদ্যা

তথ্যসূত্র
---------

1. ↑  Hindu Calendar
**অলিভার উইলিয়াম স্কিপ** (ইংরেজি উচ্চারণ: /ˈɒlɪvə skɪp/, ইংরেজি: Oliver Skipp; জন্ম: ১৬ সেপ্টেম্বর ২০০০; **অলিভার স্কিপ** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নরউইচ সিটি এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন।

ইংরেজ ফুটবল ক্লাব বেনজিও টাইগার্সের যুব পর্যায়ের হয়ে খেলার মাধ্যমে স্কিপ ফুটবল জগতে প্রবেশ করেছেন এবং পরবর্তীকালে টটেনহ্যাম হটস্পারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব টটেনহ্যাম হটস্পারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে ২০২০–২১ মৌসুমে তিনি ধারে নরউইচ সিটিতে যোগদান করেছেন।

২০১৫ সালে, স্কিপ ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, স্কিপ এপর্যন্ত ১টি শিরোপা জয়লাভ করেছেন, যা তিনি নরউইচ সিটির হয়ে জয়লাভ করেছেন।

প্রারম্ভিক জীবন
---------------

অলিভার উইলিয়াম স্কিপ ২০০০ সালের ১৬ই সেপ্টেম্বর তারিখে ইংল্যান্ডের ওয়েলিন গার্ডেন সিটিতে জন্মগ্রহণ করেছেন এবং হার্টফোর্ডে তার শৈশব অতিবাহিত করেছেন।. ২০০৩ সাল হতে ২০১২ সাল পর্যন্ত, তিনি হার্টফোর্ডের ডানকোম্ব প্রাথমিক বিদ্যালয় এবং রিচার্ড হেল স্কুলে পড়াশোনা করেছেন।

আন্তর্জাতিক ফুটবল
-----------------

স্কিপ ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালের ২৭শে অক্টোবর তারিখে তিনি জাপান অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন।

তথ্যসূত্র
---------

1. ↑  "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ৫ জানুয়ারি ২০১৯।
2. ↑  "Oliver Skipp"। 11v11। সংগ্রহের তারিখ ১২ অক্টোবর ২০১৯।
3. ↑  "Oliver Skipp Player Profile"। Tottenham Hotspur F.C.। সংগ্রহের তারিখ ১ নভেম্বর ২০১৮।
4. ↑  "Spurs Academy player and ex-Duncombe pupil, Oliver Skipp goes back to school"। *Attain*। ২ জুলাই ২০১৮। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ মে ২০২১।
5. ↑  "Japan U15 - England U16, Oct 27, 2015 - International Friendlies - Match sheet"। *Transfermarkt*। ২৭ অক্টোবর ২০১৫। সংগ্রহের তারিখ ২ মে ২০২১।
6. ↑  "England MU21 squad named for UEFA U21 Euro Group Stages un Slovenia"। দ্য ফুটবল অ্যাসোসিয়েশন। ১৫ মার্চ ২০২১। সংগ্রহের তারিখ ১৫ মার্চ ২০২১।

বহিঃসংযোগ
---------

* সকারওয়েতে অলিভার স্কিপ (ইংরেজি) উইকিউপাত্তে এটি সম্পাদনা করুন
* সকারবেসে অলিভার স্কিপ (ইংরেজি) উইকিউপাত্তে এটি সম্পাদনা করুন
* বিডিফুটবলে অলিভার স্কিপ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে অলিভার স্কিপ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে অলিভার স্কিপ (ইংরেজি) উইকিউপাত্তে এটি সম্পাদনা করুন
**অন্তর্নিহিত স্বরবর্ণ** আবুগিদা (বা আলফাসিলেবারি) লিপির অংশ। এটি একটি স্বরধ্বনি যা প্রতিটি অচিহ্নিত বা মৌলিক ব্যঞ্জনবর্ণ চিহ্নের সাথে ব্যবহৃত হয়। উদাহরণস্বরূপ, যদি লাতিন বর্ণ 'i' একটি অন্তর্নিহিত স্বরবর্ণ হিসাবে ব্যবহার করলে "Wikipedia" কে "Wkpeda" [ w (I)+ k (I)+ p +e+ d (I)+a] হিসাবে লেখা যেতে পারে।

অনেকগুলি পরিচিত আবুগিদা লিপি রয়েছে, যার মধ্যে বেশিরভাগ ব্রাহ্মী এবং খরোষ্ঠী, কারসিভ মেরোইটিক লিপি, যা নুবিয়াতে (আজ দক্ষিণ মিশর এবং উত্তর সুদানে) এবং গিয়েজ লিপিতে বিকাশ লাভ করেছে। তাদের অনেকগুলিতে আজও সহজাত স্বরধ্বনি ব্যবহৃত হয়। পুরাতন ফার্সি কিউনিফর্ম একটি অন্তর্নিহিত স্বরবর্ণের অনুরূপ একটি কৌশল ব্যবহার করে, যদিও শুধুমাত্র তার ব্যঞ্জনবর্ণের একটি উপসেট সহ, তাই কিছু লেখক এটিকে প্রকৃত আবুগিদা বলে মনে করেন না। যদিও এটি অন্তর্নিহিত স্বর নীতি (খ্রিস্টপূর্ব ষষ্ঠ শতাব্দী থেকে) ব্যবহার করার জন্য প্রাচীনতম লিপি হিসাবে পরিচিত, তবে এই চারটি লেখার ঐতিহ্যের মধ্যে কোন সরাসরি সংযোগ এখনও প্রদর্শিত হয়নি। 

বেশিরভাগ ব্রাহ্মিক এবং গিয়েজ লিপি ব্যঞ্জনবর্ণগুলিকে মূল অক্ষর হিসাবে ব্যবহার করে, যেখান থেকে দলগুচ্ছ তৈরি করা হয়। একটি অন্তর্নিহিত স্বরবর্ণ সহ ব্যঞ্জনবর্ণযুক্ত যুক্তাক্ষরগুলি সাধারণত একটি অক্ষরের সাথে একটি স্বর চিহ্ন বা নির্ভরশীল স্বর যুক্ত করে অন্যান্য অক্ষরগুলিতে পরিবর্তন করা যেতে পারে। মেরোইটিক এবং ওল্ড ফার্সি কিউনিফর্ম এর পরিবর্তে অসহজাত স্বরধ্বনিগুলির সাথে একটি অক্ষরকে প্রতিনিধিত্ব করে এমন একটি অক্ষর সহ মূল অক্ষর অনুসরণ করে দলগুলিকে চিহ্নিত করে।

অন্তর্নিহিত স্বরবর্ণসহ লেখার পদ্ধতিগুলি প্রায়ই অন্তর্নিহিত স্বরকে দমন করার জন্য একটি বিশেষ চিহ্ন ব্যবহার করে যাতে শুধুমাত্র একটি ব্যঞ্জনবর্ণকে উপস্থাপন করা হয়, যেমন অনেক ব্রাহ্মী লিপিতে ব্যবহৃত হসন্ত। অন্যান্য ব্যবস্থাগুলিতে একটি বিশুদ্ধ ব্যঞ্জনবর্ণ (হিন্দি, ওল্ড ফার্সি কিউনিফর্ম) থেকে অন্তর্নিহিত স্বরবর্ণের সাথে একটি ব্যঞ্জনবর্ণকে আলাদা করতে বা একটি বিশুদ্ধ ব্যঞ্জনবর্ণ (গিয়েজ এবং আনুষঙ্গিক লিপি) থেকে একটি নির্দিষ্ট স্বর-চিহ্নিত রূপকে আলাদা করতে ভাষার পাঠকের জ্ঞানের উপর নির্ভর করে।

তথ্যসূত্র
---------
**অ্যালান রিচার্ডসন** (ইংরেজি: Alan Richardson; জন্ম: ৬ মে, ১৯৭৫) স্ট্যাফোর্ডশায়ারের নিউক্যাসল আন্ডার লিম এলাকায় জন্মগ্রহণকারী প্রথিতযশা অবসরগ্রহণকারী ইংরেজ ক্রিকেটার। বর্তমানে তিনি ওয়ারউইকশায়ারের বোলিং কোচের দায়িত্ব পালন করছেন। ইংরেজ প্রথম-শ্রেণীর কাউন্টি ক্রিকেটে ডার্বিশায়ার, ওয়ারউইকশায়ার, মিডলসেক্স ও ওরচেস্টারশায়ারের পক্ষে খেলেছেন।

খেলোয়াড়ী জীবন
---------------

উদ্বোধনী বোলার রিচার্ডসনের প্রথম-শ্রেণীর ক্রিকেটে অভিষেক ঘটে ১৯৯৫ সালে। ডার্বিশায়ারের সদস্যরূপে ব্যাট হাতে তেমন কোন অবদান না রাখলেও তিনটি উইকেট লাভে সক্ষমতা দেখিয়েছিলেন। ১৯৯৮ সালে মাইনর কাউন্টিজ চ্যাম্পিয়নশীপে স্টাফোর্ডশায়ারের পক্ষে একটি খেলায় অংশগ্রহণ করেন তিনি। বাছাইপর্বের প্রতিযোগিতায় বেশ ভালো ফলাফল করে স্টাফোর্ডশায়ার ট্রফি লাভ করেছিল।

২০০৯ মৌসুম শেষে মিডলসেক্সের পক্ষে তিনি কেবলমাত্র ছয়টি খেলায় অংশ নিয়েছিলেন। এরপর ওরচেস্টারশায়ারের পক্ষে দুই বছরের জন্য চুক্তিবদ্ধ হন। মিডলসেক্সের পক্ষে কোচ ও খেলোয়াড় - উভয় দায়িত্ব পালনের প্রস্তাবনা পেলেও নিজ কাউন্টির কাছেই খেলা চালিয়ে যাবার সিদ্ধান্ত গ্রহণে অটল থাকেন।

২০১২ সালে পূর্ববর্তী বছরে অসামান্য অবদানের প্রেক্ষিতে তাকে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত করা হয়। মে, ২০১৩ সালে নয়দিনের ব্যবধানে ধারাবাহিকভাবে খেলে ২৪ উইকেট তুলে নেন তিনি। ক্যান্টারবারিতে কেন্টের বিপক্ষে ৫/৪১, ৭/২২ ও ওরচেস্টারে গ্লুচেস্টারশায়ারের বিপক্ষে ৮/৩৭ ও ৪/৭০ লাভ করেন। সামগ্রিকভাবে তার বোলিং পরিসংখ্যান গড়েন ৮৪.২-২৯-১৭০-২৪।

অবসর
----

৬ জানুয়ারি, ২০১৪ তারিখে রিচার্ডসন ক্রিকেট থেকে তার অবসরগ্রহণের কথা ঘোষণা করেন ও ওয়ারউইকশায়ারের নতুন বোলিং কোচ মনোনীত হন। স্টোক সিটি ফুটবল ক্লাবের আজীবন সমর্থক তিনি।

তথ্যসূত্র
---------

1. ↑  Kent v Worcestershire 2013
2. ↑  Worcestershire v Gloucestershire 2013
3. ↑  "Worcestershire seamer Alan Richardson retires to succeed departing Graeme Welch as Warwickshire bowling coach"। The Telegraph। ৬ জানুয়ারি ২০১৪। সংগ্রহের তারিখ ৭ জানুয়ারি ২০১৪।

আরও দেখুন
---------

* উইলিয়াম অ্যাটওয়েল
* উইজডেন বর্ষসেরা ক্রিকেটার
* সমারসেট কাউন্টি ক্রিকেট ক্লাব

বহিঃসংযোগ
---------

* ক্রিকেট প্রবেশদ্বার

* ইএসপিএনক্রিকইনফোতে অ্যালান রিচার্ডসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যালান রিচার্ডসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**অন্ধজনে দেহো আলো** একটি রবীন্দ্রসঙ্গীত। বাংলা ভাষায় রচিত এটি একটি পূজা পর্যায়ের গান। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।

গানের কথা
---------

অন্ধজনে দেহো আলো, মৃতজনে দেহো প্রাণ—  

তুমি করুণামৃতসিন্ধু করো করুণাকণা দান॥  

শুষ্ক হৃদয় মম কঠিন পাষাণসম,  

প্রেমসলিলধারে সিঞ্চহ শুষ্ক নয়ান॥  

যে তোমারে ডাকে না হে তারে তুমি ডাকো-ডাকো।  

তোমা হতে দূরে যে যায় তারে তুমি রাখো রাখো।  

তৃষিত যেজন ফিরে তব সুধাসাগরতীরে  

জুড়াও তাহারে স্নেহনীরে, সুধা করাও হে পান॥  

তোমারে পেয়েছিনু যে, কখন্‌ হারানু অবহেলে,  

কখন্‌ ঘুমাইনু হে, আঁধার হেরি আঁখি মেলে।  

বিরহ জানাইব কায়, সান্ত্বনা কে দিবে হায়,  

বরষ বরষ চলে যায়, হেরি নি প্রেমবয়ান—  

দরশন দাও হে, দাও হে দাও, কাঁদে হৃদয় ম্ৰিয়মাণ।

আরও দেখুন
---------

* রবীন্দ্রনাথ ঠাকুরের রেকর্ডকৃত গান ও কবিতার তালিকা

তথ্যসূত্র
---------

1. ↑  "Rabindranath Tagore - Songs - পূজা - অন্ধজনে দেহো আলো (andhajane deho alo)"। *www.tagoreweb.in*। সংগ্রহের তারিখ ২০২২-০৮-০৭।
2. ↑  "Song andhajone deho alo | Lyric and History"। *www.geetabitan.com*। সংগ্রহের তারিখ ২০২২-০৮-০৭।
3. ↑  রেকর্ডে কবিকণ্ঠ", *রবীন্দ্ররচনাভিধান*, ১৭শ খণ্ড, পৃ. ৩৭-৩৯
4. ↑  *রবীন্দ্র-সঙ্গীত-কোষ*, পৃ. ৪

বহিঃসংযোগ
---------

* উইকিসংকলনে পড়ুন